Official Mafia 3 Hangar 13 Hoodie and Hangar 13 Snapback Bundle | Free UK Delivery | Yellow Bulldog
Official Mafia 3 Hangar 13 Hoodie and Hangar 13 Snapback Bundle
SIZE Small Hoodie - £29.98 Medium Hoodie - £29.98 Large Hoodie - £29.98 XL Hoodie - £29.98 ‘Hulle het oom Henk verniel’ | Netwerk24
Deur Susan Cilliers 11 Julie 2018 12:49
“Dis so onnodig, hy was ’n steunpilaar in die dorp en het baie mense gehelp sonder om ooit erkenning daarvoor te vra,” het Lombaard se swaer, Jannie Botes, Woensdag gesê.
Vermoor: Jannie Lombaard. Foto: Verskaf
“Jannie het nog sy vriendin gebel nadat hy twee keer (in onderskeidelik die bors en kop) geskiet is, en vir haar gesê hy is geskiet en sy pa (Henk, 82), aangerand.”
Lombaard jr. het kort daarna aan sy wonde beswyk. 'n Onbekende bedrag kontant is gesteel en Jannie se rewolwer is ook weg.
Sowat ses rowers het die Lombaard-mans Dinsdag omstreeks 19:00 in hul huis in Leeudoringstad oorval. Lombaard sr. is erg aangerand. Sy regterwangbeen is gebreek en hy moes steke in sy bolip, mond en aan die kop kry. Die Lombaards besit die Shell-garage in die dorp. Die rowers het Lombaard jr. vermoedelik van die vulstasie tot by sy huis naby die vulstasie gevolg.
’n Vriend van Lombaard jr., Jan Naudé, sê die rowers het vermoedelik by die kombuisdeur ingegaan en Lombaard jr. tot in sy kamer gevolg. Daar het ’n struweling ontstaan. “Oom Henk het ’n skoot gehoor.”
Die aanvallers het die bejaarde man daarna aangerand. Botes sê Lombaard sr. het hom gebel nadat die rowers weg is en hy het toe hulp ontbied.
“Hulle het die ou man verniel, hy is erg getraumatiseer,” sê Botes. “Jannie en my skoonpa was onafskeidbaar. Hy was ongetroud en het nie kinders gehad nie. Hy het sy pa maar opgepas, hulle het saam gewoon. Ons kan maar net hoop hulle (die moordenaars) ry aan die pen. Dit kan nie so aangaan nie, êrens moet dit stop.”
Die polisie ondersoek ’n saak van huisroof en moord. Teen laat Woensdagoggend is niemand nog vasgetrek nie.
Meer oor: Noordwes | Doodgeskiet